KOMISIJOS REGLAMENTAS (EB) Nr. 1809/2004
2004 m. spalio 18 d.
iš dalies keičiantis Reglamentą (EB) Nr. 2848/98 dėl atpirkimo kvotų schemos žaliavinio tabako sektoriuje taikymo taisyklių
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1992 m. birželio 30 d. Tarybos reglamentą (EEB) Nr. 2075/92 dėl bendro žaliavinio tabako rinkos organizavimo (1), ypač į jo 14 bis straipsnį,
kadangi:
(1)
1998 m. gruodžio 22 d. Komisijos reglamento (EB) Nr. 2848/98, nustatančio Tarybos reglamento (EEB) Nr. 2075/92 taikymo taisykles dėl priemokų schemos, auginimo kvotų ir konkrečios pagalbos, suteikiamos augintojų grupėms žaliavinio tabako sektoriuje (2), 36 straipsnyje yra nustatytos sumos, kurias gauti įgyja teisę augintojai, kurių kvotos 1999 m., 2000 m., 2001 m., 2002 m. ir 2003 metų derliui perkamos pagal kvotų atpirkimo schemą.
(2)
Reikėtų ir toliau siekti numatytų gamybos racionalizavimo tikslų , kadangi, auginant tam tikrų veislių grupes yra susiduriama su produkcijos realizavimo problemomis ir (arba) už ją augintojams mokama labai maža kaina.
(3)
Dėl 2004 metų derliaus atpirkimų reikėtų nustatyti atpirkimo kainą, kurią augintojas gali gauti, atitinkančią minimalią paramos sumą, laikantis tiesioginių išmokų sistemos, kaip nustatyta 2003 m. rugsėjo 29 d. Tarybos reglamente (EB) Nr. 1782/2003 (3), nustatančiame bendrąsias tiesioginės paramos schemų pagal bendrą žemės ūkio politiką taisykles ir nustatančiame tam tikras paramos schemas ūkininkams. Siekiant įvesti bendrosios išmokos schemą, reikia maksimaliai sutrumpinti mokėjimų už atpirkimo kainas laikotarpį.
(4)
Todėl reikia iš dalies atitinkamai pakeisti Reglamentą (EB) Nr. 2848/98.
(5)
Šiame reglamente numatytos priemonės atitinka Tabako vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 2848/98 36 straipsnio 1 dalis papildoma šia pastraipa:
„Augintojai, kurių kvotos 2004 m. derliui buvo atpirktos, 2005 m. turi teisę gauti sumą, sudarančią 40 % nuo išmokos. Ši suma išmokama iki 2005 m. gegužės 31 d.“.
2 straipsnis
Šis reglamentas įsigalioja septintą dieną po jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2004 m. spalio 18 d.